Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 499/12/8811	Trebišov, 7.11.2012
EEČ : 2-69-436-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Trebišov
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: Karička
	trvalé bydlisko: XXXXX
	Ako zákonný otec XXXXX si neplní vyživovaciu povinnosť, ktorá mu vyplýva zo Zákona o rodine a zároveň mu bola uložená aj XXXXX XXXXX, ktorý nadobudol právoplatnosť dňa 23.06.2011, a to v mieste bydliska, ako aj inde prispievať na výživu svojho maloletého syna sumou rovnajúcou sa 30% zo sumy životného minima, vždy do každého 25-teho dňa v mesiaci vopred k rukám matky XXXXX, čím mu takto na bežnom výživnom vznikol dlh za obdobie od 01.06.2011 doposiaľ vo výške 443,82 .
lebo zanikla trestnosť činu
Odôvodnenie:
	Uznesením policajného orgánu OO PZ Trebišov pod sp. zn. ČVS: ORP-608/TV-TV-2012 zo dňa 19.09.2012 bolo vznesené obvinenie XXXXX pre prečin zanedbania povinnej výživy podľa § 207 ods. 1 Tr. zákona, na tom skutkovom základe, ako je to uvedené vo výrokovej časti tohto uznesenia. 

	Obvinený v priebehu skráteného vyšetrovania využil ustanovenie § 86 písm. a Tr. zákona o účinnej ľútosti a dlh na bežnom výživnom za žalované obdobie uhradil matke dieťaťa XXXXX dňa 24.09.2012 do vlastných rúk. 

	Uvedenú skutočnosť potvrdila vo svojej výpovedi dňa 04.10.2012 aj matka dieťaťa, v ktorej uviedla, že dlh na bežnom výživnom za žalované obdobie považuje za uhradený zo strany obvineného. 

	Keďže trestný čin nemal trvale nepriaznivé následky, lebo páchateľ svoju vyživovaciu povinnosť dodatočne splnil skôr, než bolo o jeho trestnej veci rozhodnuté, trestné stíhanie sa zastavuje, lebo zanikla trestnosť činu. 

Poučenie:
Proti tomuto  uzneseniu   je prípustná   sťažnosť,  ktorú   možno  podať do troch dní  od jeho oznámenia na Krajskú prokuratúru v Košiciach,      prostredníctvom tunajšej prokuratúry.  Sťažnosť má odkladný účinok.

JUDr. Valéria Kovalová
prokurátorka